Burjassot recapta 6.700 euros en la marxa RunCàncer
2025-07-24

No podia haver-hi més gent en la Plaça de l’Ajuntament. Una vertadera marea rosa es va donar cita des de primera hora del matí per a mostrar la solidaritat del municipi en la lluita contra el càncer, gràcies a que Burjassot ha sigut parada, un any més, del circuit Runcàncer València. Una marxa no competitiva en la qual hi havia persones marxadores i corredores de totes les edats i molta il·lusió i emoció quan arribava el moment de passar per l’arc de meta.

En total, enguany s’ha aconseguit una recaptació de 6.700€ que aniran destinats, íntegrament, a la lluita contra aquesta malaltia.

La Junta Local contra el Càncer de Burjassot, responsable de que la marxa solidària haja arribat al municipi, ha agraït la participació no només als centenars de veïns i veïnes de Burjassot sinó, també, la col·laboració desinteressada de les entitats i clubs de Burjassot que van fer possible, juntament amb Protecció Civil i Policia Local, que la marxa fora tot un èxit.